Det skriver kanalfrederikshavn.dk - Hvad angår det at turne pro, har jeg planer om at forblive amatør et år mere. Jeg har aldrig været så klar over, hvad og hvorhen jeg skal med min golf, og det er rigtig fedt. Derfor vil jeg gerne have en sæson mere som amatør til at udvikle videre på disse ting, så jeg kan føle mig endnu mere rustet til at blive professionel, skriver Daisy Nielsen i sin blog på Kanal Frederikshavn. Hun er netop kommet hjem fra Marokko, hvor hun forsøgte at kvalificere sig til Europa Tour'en. Det lange spil fungerede fint, men især i de to første par runder svigtede putteren. Daisy Nielsen, der til sommer er færdig på Sportstar College i Ikast, fortsætter nu sine forberedelser til næste sæson, og igen i denne vinter går turen blandt andet til USA. Indtil videre planlægger hun at fortsætte som amatør i hele 2013. - Meeeeen - hvis jeg nu spiller rigtig godt i sæsonen, så kan det jo være, at jeg tager springet tidligere, fastslår Daisy Nielsen.

Opsummering:
Efter en sæson med mange skuffelser og svigtende selvtilli,d har golfspilleren Daisy Nielsen fra Frederikshavn besluttet at fortsætte som amatør et år mere.